Ehdotus neuvoston asetukseksi (EY) hajautetusta yhteistyöstä



Virallinen lehti nro C 250 , 26/09/1995 s. 0013



Ehdotus neuvoston asetukseksi (EY) hajautetusta yhteistyöstä (95/C 250/04) KOM(95) 290 lopull. - 95/0159(SYN) (Komission esittämä 11 päivänä heinäkuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 130 W artiklan, ottaa huomioon komission ehdotuksen, toimii yhdessä Euroopan parlamentin kanssa, sekä katsoo, että Lomén neljännessä sopimuksessa, 25 päivänä helmikuuta 1992 Latinalaisen Amerikan ja Aasian kehitysmaille annettavasta rahoitusavusta ja teknisestä avusta ja taloudellisesta yhteistyöstä näiden maiden kanssa annetussa neuvoston asetuksessa sekä 27 päivänä toukokuuta 1991 tehdyssä neuvoston päätöslauselmassa korostetaan hajautetun yhteistyön kehittämisen merkitystä, talousarviosta vastuussa olevat viranomaiset päättivät vuoden 1992 budjetin kehyksissä perustaa budjettikohdan, jolla edistetään tämän tyyppistä yhteistyötä kaikissa kehitysmaissa, hajautettu yhteistyö edistää merkittävästi Maastrichtin sopimuksen 130 U artiklassa esitettyjä EU:n yhteistyöpolitiikan tavoitteita, ja on tarpeen vahvistaa hallinnan yksityiskohtaiset säännöt, ON ANTANUT TÄMÄN ASETUKSEN: 1 artikla Yhteisö tukee EU:n ja kehitysmaiden hajautettujen toimijoiden aloittamia kehitystoimia ja -aloitteita, joiden tarkoituksena on edistää erityisesti: - kehitysmaiden väestön tarpeita ja aloitteita vastaavaa osallistuvampaa kehitystä; - kansalaisyhteiskunnan monipuolistumisen ja voimistumisen sekä kansanvallan perustasolla tapahtuvan kehittymisen tukemista näissä maissa; - kehitysmaiden ja EU:n hajautettujen toimijoiden saamista mukaan toimintaan näiden tavoitteiden hyväksi. Tällä toiminnalla edistetään hajautettua yhteistyötä kaikkien kehitysmaiden hyväksi. 2 artikla Tämän asetuksen nojalla toteutettavassa toiminnassa ovat etusijalla seuraavat alueet: - inhimillisten ja teknisten voimavarojen kehittäminen, maaseudun tai kaupunkien kehittäminen sosiaalisilla ja taloudellisilla aloilla; - hajautettuihin toimijoihin kohdistuva tiedotus ja aktivointi; - toimielinjärjestelmän vahvistaminen ja näiden toimijoiden toimintakyvyn voimistaminen. 3 artikla Tämän asetuksen mukaisesta rahoitusavusta osallisiksi pääsevät yhteistyön toimijat ovat kehitysmaiden ja EU:n hajautettuja toimijoita, toisin sanoen: paikallinen julkinen hallinto, kansalaisjärjestöt, ammatilliset ryhmät ja paikalliset aloiteryhmät, osuuskunnat, ammattijärjestöt, nais- ja nuorisojärjestöt, opetus- ja tutkimuslaitokset, kirkot ja kaikki kansalaisyhdistykset, jotka pystyvät osallistumaan kehitykseen. 4 artikla 1. Edellä 1 artiklassa tarkoitetussa toiminnassa toteutettaviin keinoihin kuuluvat erityisesti tutkimukset, tekninen apu, koulutus tai muita palveluja, hankinnat ja urakat sekä tilintarkastus ja arviointi- ja valvontatehtävät. 2. Yhteisön rahoitukseen voivat kuulua myös sijoitusmenot, lukuun ottamatta kiinteän omaisuuden hankintaa, toimintamenot valuuttana tai paikallisena rahana toiminnan toteuttamiseen liittyvien tarpeiden mukaisesti. 3. Järjestelmällisesti pyritään saamaan rahoituksena tai aineellisessa muodossa olevaa tukea niiltä kehitysmaissa olevilta toimijoilta, joihin toiminnan lopullinen hyöty kohdistuu, niiden mahdollisuuksien rajoissa sekä niiden mahdollisilta kumppaneilta EU:ssa kunkin toiminnan luonteen mukaisesti. 4. Erityisesti pyritään yhteisrahoitusmahdollisuuksiin jäsenvaltioiden kanssa. Tarvittavat toimenpiteet toteutetaan, jotta yhteisöllinen luonne näkyisi tämän asetuksen nojalla annettavassa tuessa. 5. Yhteisön rahoittaman ja jäsenvaltioiden rahoittaman toiminnan johdonmukaisuuden ja toistensa täydentämisen voimistamiseksi ja tämän toimintakokonaisuuden mahdollisimman suuren tehokkuuden takaamiseksi komissio toteuttaa kaikki tarvittavat yhteensovittamistoimenpiteet, erityisesti: a) järjestelmällisen tiedonvaihtojärjestelmän perustamisen yhteisön ja jäsenvaltioiden rahoittamasta toiminnasta ja toiminnasta, jonka rahoitusta suunnitellaan; b) toiminnan kohdepaikkojen yhteensovittamisen komission ja jäsenvaltioiden kyseisessä edunsaajamaassa tai kyseisissä edunsaajamaissa olevien edustajien säännöllisten kokousten ja tiedonvaihdon avulla. 5 artikla Tämän asetuksen nojalla annettava rahoitustuki on muodoltaan tukea, jota ei korvata. 6 artikla 1. Komission tehtävänä on tässä asetuksessa tarkoitetun toiminnan ohjaaminen, sitä koskeva päättäminen ja hallinta talousarviomenettelyn ja muiden voimassa olevien menettelyjen mukaisesti, erityisesti yhteisöjen yleiseen talousarvioon sovellettavassa varainhoitoasetuksessa määrättyjen menettelyjen mukaisesti. 2. Jokaisessa tämän asetuksen nojalla tehdyssä rahoitussopimuksessa määrätään erityisesti, että komissio ja tilintarkastustuomioistuin voivat valvoa paikan päällä komission voimassa olevissa säädöksissä annettujen yleisten yksityiskohtaisten sääntöjen mukaisesti, erityisesti Euroopan yhteisöjen yleiseen talousarvioon sovellettavan varainhoitoasetuksen mukaisesti. 3. Osallistuminen tarjouskilpailuun ja hankintoihin on avointa tasapuolisin edellytyksin kaikille jäsenvaltioiden ja edunsaajavaltion luonnollisille henkilöille ja oikeushenkilöille. Se voidaan ulottaa koskemaan muita kehitysmaita ja asianmukaisesti perustelluissa poikkeustapauksissa muita kolmansia maita. 4. Hankintojen on oltava peräisin jäsenvaltioista tai edunsaajavaltiosta tai muista kehitysmaista. Asianmukaisesti perustelluissa poikkeustapauksissa hankinnat voivat olla peräisin muista maista. 7 artikla Komission ja jäsenvaltioiden edustajat vaihtavat näkemyksiä kerran vuodessa komission edustajan esittämien seuraavana vuonna toteutettavan toiminnan yleisten suuntaviivojen perusteella. Tämä näkemysten vaihto järjestetään seuraavien komiteoiden yhteisessä kokouksessa: a) EDF-komitea, joka on perustettu Lomén neljänteen sopimukseen liittyvän yhteisön tuen rahoituksesta ja hallinnasta 16 päivänä heinäkuuta 1990 neuvoston kokoukseen osallistuneiden jäsenvaltioiden edustajien tekemän sisäisen sopimuksen N:o 91/401/ETY 21 artiklassa; b) MED-komitea, joka on perustettu neuvoston 29 päivänä kesäkuuta 1992 antaman asetuksen (ETY) N:o 1762/92 6 artiklassa. c) ALA-komitea, joka on perustettu neuvoston 25 päivänä helmikuuta 1992 antaman asetuksen (ETY) N:o 443/92 15 artiklassa. 8 artikla Kunkin varainhoitovuoden jälkeen komissio antaa Euroopan parlamentille ja neuvostolle vuosittaisen selostuksen, johon kuuluu yhteenveto varainhoitovuoden aikana rahoitetuista toimista ja arvio tämän asetuksen toimeenpanosta kyseisenä varainhoitovuonna. Yhteenvedossa on erityisesti tietoja hajautetuista toimijoista, joiden kanssa sopimukset on tehty. Selostuksessa esitetään myös yhteenveto toteutetuista ulkopuolisista arviointitoimenpiteistä, tarvittaessa erityistoimien osalta. 9 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.